Jemimah Kariuki ni daktari wa Kenya aliyebobea kwenye maswala ya afya ya uzazi na mtoto na dawa. Wakati wa janga la Ugonjwa wa Virusi vya Korona 2019 alipanga huduma ya gari la wagonjwa ambayo iliwawezesha wajawazito kupata huduma ya uzazi. Aliorodheshwa kama mmoja wa BBC's 100 Women mnamo mwaka 2020. Kariuki ni mkazi na ni daktari wa magonjwa ya uzazi na kizazi katika Hospitali ya Kitaifa ya Kenyatta katika Chuo Kikuu cha Nairobi. Yeye ndiye mwanzilishi wa Klabu ya Amani, iliyoanzishwa kutokana na ghasia za baada ya uchaguzi mwaka wa 2007, na Klabu ya Afya ya Umma, ambayo imejitolea katika kuzuia na kuhamasisha kuhusu saratani ya shingo ya kizazi. Wakati wa janga la COVID19 nchini Kenya, kama daktari wa uzazi, aliona kupungua kwa kasi kwa wagonjwa wa uzazi, lakini ongezeko la matatizo, hasa wakati wa saa za kutotoka nje.[3][4] Kenya ni mojawapo ya nchi zilizo na viwango vya juu zaidi vya vifo vya akina mama na watoto, jambo ambalo amri ya kutotoka nje ilisababisha kuongezeka, kulingana na wataalam. Kariuki aligundua kwamba upatikanaji wa huduma za afya ulicheleweshwa kwa sababu ya uhaba wa usafiri.